32004D0069
L 014/21
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 22 декември 2003 година
за приемане съгласно Директива 92/43/ЕИО на Съвета на списък с обекти от значение за Общността в Алпийския биогеографски район
(нотифицирано под № С(2003) 4957)
(2004/69/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 92/43/ЕИО на Съвета от 21 май 1992 г. относно запазването на естествените местообитания и за дивата фауна и флора (1), и по-специално член 4, параграф 2, третата алинея от нея,
като има предвид, че:
(1)
Алпийският биогеографски район, посочен в член 1, буква в), iii) от Директива 92/43/ЕИО, е съставен от територията на Алпите (Австрия, Италия, Германия, Франция), Пиренеите (Франция и Испания), Апенините (Италия) и северните Скандинавски планини (Швеция и Финландия), разположена в Общността, съгласно биогеографската карта, одобрена на 23 октомври 2000 г. от Комитета по местообитанията, създаден съгласно член 20 от същата директива.
(2)
Списъците на обектите от този район, предложени за обекти от значение за Общността по смисъла на член 1 от Директива 92/43/ЕИО, са предадени на Комисията, съгласно член 4, параграф 1 от посочената директива, съответно на 24 октомври 2003 г. от Австрия, на 11 септември 2003 г. от Италия, на 7 ноември 2003 г. от Германия, на 23 октомври 2003 г. от Франция, на 7 март 2002 г. и на 9 юли 2002 г. от Испания, на 9 септември 2002 г. от Финландия и на 3 юли 2002 г. от Швеция.
(3)
Списъците на предложените обекти са придружени с данни за всеки обект, представени във формата, изготвен с Решение 97/266/ЕО на Комисията от 18 декември 1996 г. относно формата за предоставяне на информация за обектите, предложени за включване в мрежата „Натура 2000“ (2).
(4)
Тази информация включва най-последния и окончателен вариант карта на обекта, изпратена от заинтересованата държава-членка, наименованието му, неговото местонахождението и площ, както и данните, получени в резултата от прилагането на критериите, посочени в приложение III от Директива 92/43/ЕИО.
(5)
Въз основата на проектосписъка, изготвен от Комисията в съгласие с всяка от заинтересованите държави-членки, който определя също така обектите с типове приоритетни природни местообитания или с приоритетни видове, следва да се одобри списък на обектите, които са избрани като обекти от значение за Общността.
(6)
Познанието за съществуването и разпространението на видовете и типовете природни местообитания се развива постоянно в резултат на наблюдението съгласно член 11 от Директива 92/43/ЕИО. Следователно оценката и изборът на обекти на общностно ниво са направени, като е използвана най-добрата налична към настоящия момент информация.
(7)
Съгласно съдебната практика на Съда на Европейските общности „за изготвянето на проектосписък на обекти от значение за Общността, който да доведе до създаването на стройна европейска екологична мрежа на специални защитени зони, Комисията трябва да разполага с изчерпателен списък на обектите, които на национално ниво представляват съответен екологичен интерес, от гледна точка на целта на директивата за опазването на природните местообитания и на дивата фауна и флора. Само по този начин е възможно реализирането на целта, посочена в член 3, параграф 1, първата алинея от Директива 92/43/ЕИО, за поддържането или възстановяването в благоприятно запазено състояние на типовете естествени местообитания и местообитанията на съответните видове, които се намират от двете страни на една или няколко вътрешни за Общността граници.“
(8)
На основата на наличните данни и общите оценки, извършени в рамките на биогеографските семинари, подготвени от Европейския тематичен център за опазване на природата и биоразнообразието, и двустранните съвещания, провеждани с държавите-членки, някои държави-членки не са предложили достатъчно обекти, които да удовлетворяват изискванията на Директива 92/43/ЕИО за някои типове местообитания и видове. Поради това не е възможно да се заключи, че мрежата е пълна за типовете местообитания и видове, посочени в приложение 2 към настоящото решение. Независимо от това обаче, предвид забавянето в получаването на информация и постигане на споразумение с държавите-членки, Комисията счита, че следва да приеме първоначален списък на обектите, който следва да се допълва в съответствие с разпоредбите на член 4 от Директива 92/43/ЕИО за типовете местоообитания и видове, изброени в приложение 2 към настоящото решение, за които посочените държави-членки не са предложили достатъчно обекти съгласно изискванията на Директива 92/43/ЕИО.
(9)
Мерките, предвидени в настоящото решение, съответстват на становището на комитета, създаден съгласно член 20 от Директива 92/43/ЕИО,
ПРИЕ НАСТОЯЩОТО РЕШЕНИЕ:
Член 1
Списъкът в приложение I към настоящото решение съставлява първоначалния списък на обектите от значение за Общността за Алпийския биогеографски район в съответствие с член 4, параграф 2, третата алинея от Директива 92/43/ЕИО.
Този списък ще бъде допълнен предвид другите предложения, представени от държавите-членки в съответствие с член 4 от Директива 92/43/ЕИО за някои типове местообитания и видове, посочени в приложение II към настоящото решение.
Член 2
Адресати на настоящото решение са държавите-членки.
Съставено в Брюксел на 22 декември 2003 година.